recursal/SuperWikiNEXT-32B huggingface dataset:
**שנג'ואו 2** (סינית: 神舟二号) היא החללית הסינית הלא המאוישת השנייה ששוגרה ב-9 בינואר 2001 במסגרת תוכנית שנג'ואו של תוכנית החלל הסינית. בתוך קפסולת הכניסה מחדש, הוכנסו יחדיו קוף, כלב וארנב כדי לבדוק את המערכות לקיום חיים של החללית. הקפסולה ששימשה לחזרה לכדור הארץ התנתקה מהחללית לאחר 7 ימים במסלול, והחלק הנותר המשיך להקיף את כדור הארץ במשך 220 יום נוספים.

במהלך שיגור שנג'ואו 2 נבדקו ביתר קפידה המערכות השונות והתפקודים הכללים ביחס לשיגור הקודם - שנג'ואו 1. בעוד שבשיגור שנג'ואו 1 לא היה שינוי במסלול, שנג'ואו 2 שוגרה במסלול מסוים, ב-12 בנובמבר מסלולה ומהירותה שונו וב-15 בינואר בוצע שינוי נוסף.

יחד עם המטען החי, החללית נשאה 64 מטענים מדעיים ייעודיים שונים כמו ציוד למיקרו כבידה, ציוד לקריסטלוגרפיה, זנים של בעלי חיים שכללו 6 עכברים, אורגניזמים ימיים קטנים, קולטי קרינה קוסמית וקולטי חלקיקים, וכדי לבחון את הקליטה מכדור הארץ ומערכות התקשורת השונות - השידורים הוקלטו על קלטות. הציוד הרב פוזר ברחבי הגשושית - 15 היו בתא הנחיתה (בו היו גם בעלי החיים), 12 בתא השהיה במסלול ו-37 באזור הקדמי חיצוני של החללית.

החללית נחתה במונגוליה הפנימית ב-16 בינואר 2001 בשעה 11:22 UTC. לא שוחררו תמונות שלה לאחר הנחיתה, עקב כך יש טענות כי הנחיתה לא הסתיימה בהצלחה, למרות שהשלטונות דחו טענה זו. אתר החדשות של מרכז החלל השוודי טען כי מקור שלא הזדהה אמר כי מצנחה הבודד כשל והדבר הוביל לנחיתה קשה.

קישורים חיצוניים
----------------

ויקישיתוף מדיה וקבצים בנושא **שנג'ואו 2** בוויקישיתוף
* תמונות של שנג'ואו

| תוכנית שנג'ואו |
| --- |
| משימות לא מאוישות | שנג'ואו 1 • שנג'ואו 2 • שנג'ואו 3 • שנג'ואו 4 • שנג'ואו 8 | דגל סין העממית |
| משימות מאוישות | שנג'ואו 5 • שנג'ואו 6 • שנג'ואו 7 • שנג'ואו 9 • שנג'ואו 10 • שנג'ואו 11 • שנג'ואו 12 • שנג'ואו 13 • שנג'ואו 14 • שנג'ואו 15 • שנג'ואו 16 |
**סעאד א-דין השני** (מת ב-1422 או ב-1423) היה הסולטאן של יפאט ואחיו של חאק א-דין השני. הוא נולד בחצר המלכות של הקיסר ניואיה קראסטוס. ריצ'רד פאנקהארסט מתאר אותו "כשליט הגדול האחרון של יפאט". 

סולטאן זה המשיך את המרד כנגד הקיסרים האתיופיים, והגאדלה מארקוראוווס כותב שהוא "הביס בקלות" צבא של קיסר דווית הראשון. האנציקלופד המצרי אחמד אל-קלקשאנדי (שנפטר ב-1418) מהלל גם הוא את סעאד בעקבות ניצחונו על האתיופים. פאנקהארסט מוסיף שסעאד נלחם גם כנגד ממלכת האדייה ועם נוודים 
הנקראים זלנים שני אלו היו בעלות ברית של אתיופיה. אף על פי כן, טאדסה טמרת כותב שההצלחות היו זמניות, ובתגובה לגידול של הכוח המוסלמי הקיסר דווית הראשון חיזק את ההגנות האתיופיות בגבול והקים את בירתו בעיר טילק שבפטאגר.

סעאד הציג אתגר קשה לקיסר האתיופי של פשיטות לתוך דרום הממלכה האתיופית, והמשיך עד אשר נרדף לתוך שטחה של אדאל על ידי האתיופים. אחרי קרב בין חייליו של סעאד לבין חייליו של הגנרל האתיופי בארווה, שבו הצבא של יפאט הובסו ולא פחות מ-400 חיילים מובחרים של יפאט נהרגו, סעאד א-דין יחד עם קומץ חייליו ששרדו נרדפו עד העיר זילע שבסומליה המודרנית. בזילע הקיסר כיתר את העיר והרג את סעאד א-דין השני.

עם מות של סעאד, שושלת וואלשמה אימצה את התואר "מלכי אדאל". עשרת ילדיו של סעאד נמלטו ומצאו מקלט בתימן שנשלטה על ידי אחמד אל-אסרף.

ישנו וויכוח על שנת מותו של סעאד. ההיסטוריון אל-מקריזי, שמגובה במקורת אתיופים רבים מצהיר שמת ב-1403 על ידי הקיסר האתיופי דווית הראשון. אך בספר ההיסטוריה של וואלשמה נרשם כי מת ב-1415.

קברו של סעאד הפך לאתר עלייה לרגל בזילע. החוקר ריצ'רד פרנסיס ברטון שביקר באזור ב-1854 שתיאר את אתר הקבר "כתל של אבנים מחוספסות מקיפות העומדות זקוף". טרימינאם כתב בספרו שביקר באזור ב-1950 אך הים הרס את אתר הקבורה.

הערות שוליים
------------

1. ↑  Taddesse Tamrat, Church and State in Ethiopia (Oxford: Clarendon Press, 1972), p. 147.
2. ↑  Richard Pankhurst, The Ethiopian Borderlands (Lawrenceville: Red Sea Press, 1997), p. 50.
3. ↑  Taddesse Tamrat, p. 151.
4. ↑  Taddesse Tamrat, p. 152.
5. 1 2  Pankhurst, Borderlands, p. 51
6. 1 2  J. Spencer Trimingham, Islam in Ethiopia (Oxford: Geoffrey Cumberlege for the University Press, 1952), p. 74 n.7.
7. ↑  Taddesse Tamrat, p. 149 n.3.
8. ↑  Burton, First Footsteps in East Africa, 1856; edited with additional material by Gordon Waterfield (New York: Praeger, 1966), p. 75.
9. ↑  Trimingham, p. 250.

| שושלת וולאשמה |
| --- |
| סולטנות יפאט • סולטנות אדאל |
| סולטאנים | עלי אבן וולי אסמה • עומר אבן דונאיה • חאק א-דין הראשון • סאבר א-דין הראשון • ג'מאל א-דין הראשון • עלי אבן סאבר א-דין • אחמד אבן עלי • חאק א-דין השני • סעאד א-דין השני • סאבר א-דין השני • מנסור א-דין • ג'מאל א-דין השני • בדלאי אבן סעאד א-דין • מוחמד אבן בדלאי • שמס א-דין אבן מוחמד • אבו בכר אבן מוחמד |  |
| ראו גם | הסכסוך האתיופי-סומלי • אחמד אבן איברהים אל-גאזי • מלחמת אתיופיה-אדאל |
| ממלכות האימפריה האתיופית • היסטוריה של סומליה |

|  |  |  |
| --- | --- | --- |
| **הקודם**:**חאק א-דין השני** | **שושלת וולאשמה** | **הבא**:**סאבר א-דין השני** |
שגיאות פרמטריות בתבנית:מקורות   
פרמטרי חובה [ נושא ] חסרים 

פירוש נוסף ערך זה עוסק בסוג שנה בלוח השמשי. אם התכוונתם לסוג שנה בלוח העברי, ראו שנה פשוטה.
**שנה לא מעוברת**, או **שנה פשוטה** (באנגלית: **Common year**), בלוחות שנה רבים היא שנה קלנדרית עם 365 ימים, להבדיל משנה מעוברת, שיש בה 366 ימים. באופן כללי יותר, שנה לא מעוברת היא שנה ללא אינטרקלציה. לוח השנה הגרגוריאני (כמו לוח השנה היוליאני שהקדים אותו) כולל גם שנים לא מעוברות וגם שנים מעוברות כדי לשמור על לוח השנה מסונכרן לשנה הטרופית, שאינה מכילה מספר מדויק של ימים.

השנה הלא-מעוברת כוללת 365 ימים, כלומר 52 שבועות ויום אחד, ולכן שנה לא מעוברת מתחילה ומסתיימת תמיד באותו יום בשבוע (למשל, 1 בינואר 2021 ו-31 בדצמבר 2021 חלים שניהם ביום שישי) והשנה העוקבת לשנה לא מעוברת תחול ביום שלאחר מכן בשבוע. בשנים לא מעוברות, בפברואר יש ארבעה שבועות, כך שמרץ יחל באותו יום בשבוע שבו התחיל פברואר. נובמבר יחל גם ביום זה.

בלוח השנה הגרגוריאני, 303 מכל 400 שנה הן שנים לא מעוברות. לשם השוואה, בלוח השנה היוליאני, 300 מכל 400 שנים הן שנים פשוטות, ובלוח השנה היוליאני המתוקן (המשמש את יוון) 682 מתוך כל 900 שנים הן שנים פשוטות.

קישורים חיצוניים
----------------

ויקישיתוף מדיה וקבצים בנושא **שנה לא מעוברת** בוויקישיתוף
חנות עודפים במיסיסיפי
**חנות עודפים** או **חנות אאוטלט** (מאנגלית: **Outlet store**) היא חנות שבה נמכרים פריטים שנותרו במלאי של היצרנים, ולרוב מדובר בפריטי הלבשה והנעלה שהיצרנים או המשווקים לא הצליחו למכרם במהלך עונת המכירות הקודמת או במכירת סוף עונה שעברה. 

חנויות העודפים מהוות פתרון נוח ליצרנים, שמצד אחד מעוניינים בשיווק פריטים אחרים, כחלק מאסטרטגיית המכירות שלהם, אך מצד שני הם עדיין מעוניינים להרוויח ממכירת הפריטים הישנים, או לפחות למזער את הפסדיהם ממכירתם במחיר מוזל.

חנויות העודפים מאופיינות בכך שהן נעדרות עיצוב פנים, או שמעצביהן מקפידים ליצור להן חזות מרושלת. הדבר נעשה במטרה ליצור אווירה של מחסן, שתקנה ללקוחות תחושה של מקום שבו המוצרים זולים. כדי להוסיף על כך, המוצרים מוצגים בערבוביה ולעיתים זרוקים בערימות, על מנת ליצור אצל לקוח שמצא פריט שהוא מעוניין בו תחושה של "מציאה". מאפיין נוסף של חנויות העודפים הוא שמבחר המידות והדגמים מצומצם, משום שליצרן אין אינטרס לחדש את המלאי ולהתאים אותו לדרישת הלקוחות. על כן יש שלל של מידות שאינן ממוצעות, לצד דגמים שלא הצליחו להימכר כמעט ובכלל בעונות המכירה הקודמות, עקב היעדר התעניינות מצד הלקוחות.

חלק מחברות האופנה הגדולות נוהגות להצניע את מכירות העודפים, על מנת שלא לפגוע במכירות הפריטים החדשים שלהן, או בתדמיתן כחברות המייצרות מותגי יוקרה.

עם הזמן, הפך המושג "חנות עודפים" לשם נרדף למכירה המונית במחירים מוזלים. כתוצאה מכך, הוא אומץ גם בענפי מכירות נוספים, כגון ריהוט או מכשירי חשמל. עם זאת, במקרים אלה אין מדובר במכירה של עודפים, אלא בחנויות גדולות שמאפייניהן דומים למאפייני חנויות העודפים בכל הנוגע לעיצוב, למיקום ולמחירים.

קישורים חיצוניים
----------------

ויקישיתוף מדיה וקבצים בנושא **חנות עודפים** בוויקישיתוף
* רשימת חנויות העודפים בישראל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553465405171
* BNE: XX4794485
* BnF: cb12107419t (data)
* GND: 4153454-2
* LCCN: sh85096170

 |
**חני אייזן** (נולדה ב-27 ביולי 1980) היא מאפרת ישראלית תושבת ארצות הברית. מועמדת פעמיים לפרס אמי בקטגוריות איפור על עבודתה בסדרה מסע בין כוכבים: פיקארד.

ביוגרפיה
--------

אייזן נולדה למינה ולופו לייבוביץ, למשפחה ובה שבעה ילדים, וגדלה בקריית ים. בסיום שירותה הצבאי למדה טבחות בבית הספר תדמור. בנובמבר 2004 נישאה לארז אייזן, שהיה בן זוגה מאז בית הספר התיכון, והשניים עברו להתגורר בלוס אנג'לס, שם נולדו שני ילדיהם. ב-2013 התגרשו, ואייזן החלה ללמוד איפור, ואיפור אפקטים ב-Cinema Makeup School(אנ'), תוך שהיא עובדת במקביל בהפקות קטנות שונות כמו סרטי סטודנטים, קליפים ופיילוטים.

בין השנים 2015–2018 עבדה באולפני יוניברסל כחלק מקבוצת מאפרים לאירועים שהתקיימו בפארק אולפני יוניברסל הוליווד(אנ') ב-2019 התקבלה לאיגוד המאפרים ומעצבי השיער (IATSE Local 706) מה שאיפשר לה לעבוד בהפקות משמעותיות יותר, כמו אימה אמריקאית, החיים עצמם, מוקד 911, פרי מייסון, האורוויל, מסע בין כוכבים: פיקארד ועוד.

נוסף על עבודתה בהפקות טלוויזיה, עבדה עם מספר מוזיקאים כמו סלינה גומז, סנופ דוג, בילי אייליש ואחרים.

ביולי 2022 נבחרה אייזן כאחת המועמדות לפרס אמי להישג יוצא דופן באיפור תקופתי/דמות (ללא תוספות פרוסתטיות), עבור עבודתה על הפרק "Hide And Seek" בעונתה השנייה של "מסע בין כוכבים: פיקארד", אך בסופו של דבר זכה פרק בסדרה פאם וטומי. כעבור שנה נבחרה כמועמדת לפרס אמי להישג יוצא דופן באיפור עכשווי (ללא תוספות פרוסתטיות), עבור עבודתה על הפרק "Võx" בעונה השלישית של מסע בין כוכבים: פיקארד.

קישורים חיצוניים
----------------

ויקישיתוף מדיה וקבצים בנושא **חני אייזן** בוויקישיתוף
* חני אייזן, ברשת החברתית פייסבוק
* חני אייזן, ברשת החברתית LinkedIn
* חני אייזן, במסד הנתונים הקולנועיים IMDb (באנגלית)

הערות שוליים
------------

1. 1 2  אסי טוחן, המאפרת הישראלית חני אייזן: "הוליווד היא סוג של מסכה. אני רואה את האמת שמאחוריה", באתר ynet, 31 ביולי 2022
2. 1 2  74th Emmy Awards - Outstanding Period And/Or Character Makeup (Non-Prosthetic) - 2022
3. 1 2  75th Emmy Awards - Outstanding Contemporary Makeup (Non-Prosthetic) - 2023
ככל שטמפרטורת הגוף השחור יורדת (שלוש עקומות צבעוניות), כך עוצמת הקרינה (ציר Y) קטנה, וכן גדל אורך הגל (ציר X) שבו מתקבלת מקסימום הקרינה. לשם השוואה ברקע חוק ריילי-ג'ינס (עקומה שחורה)
בפיזיקה, **גוף שחור** הוא עצם אידיאלי הבולע באופן מושלם קרינה אלקטרומגנטית בכל אורכי הגל, ללא החזרה או העברה. גוף שחור פולט קרינה אלקטרומגנטית באופן התלוי אך ורק בטמפרטורה שלו, על פי חוק פלאנק. קרינה זו מכונה קרינת גוף שחור.

במציאות, גוף שחור מתאר בקירוב טוב משטחים רבים, בעיקר משטחים טבעיים. קיימים גם מכשירים המדמים גוף שחור בדיוק גבוה, לשימושים תעשייתיים ומדעיים.

גוף אפור ואמיסיביות
-------------------

במציאות לא קיים גוף שחור אידיאלי, אך נוח להשתמש במודל גוף שחור והוא משמש קירוב טוב לחומרים רבים בטווח רחב של אורכי גל. חומרים רבים קורנים באופן דומה לגוף שחור, אך ביעילות קטנה מ־1 וקבועה בקירוב. ניתן לעשות שימוש במדד האמיסיביות לתיאור היחס שבין הפליטה של גוף אפור לפליטה של גוף שחור. על פי חוק קירכהוף יחס זה זהה למקדם הבליעה של הגוף. האמיסיביות בדרך כלל איננה מספר קבוע אלא פונקציה של אורך הגל (או התדירות) והטמפרטורה, אך במקרים רבים היא קבועה לטווח צר מסוים, למשל באורכי גל של מצלמה תרמית 3–5 מיקרון או בטווח 8–12 מיקרון.

גוף שחור מלאכותי
----------------

עבור שימושים מדעיים ותעשייתיים, נדרש לעיתים מקור קרינה המדמה גוף שחור. לעיתים נדרש רק מקור בעל התפלגות קרינה ידועה, ובמקרה זה ניתן להשתמש למשל בנורת להט שהיא גוף שחור מצוין בכל תחום אורכי הגל הנראה ותת־אדום. קיימות נורות המכוילות בזרם חשמלי מסוים להיות בטמפרטורה מדויקת, למשל 2850 קלווין שהיא נורה סטנדרטית. לטמפרטורות גבוהות יותר, עד 3200 קלווין, ניתן להשתמש בנורת הלוגן.

כאשר נדרשים, בנוסף להתפלגות הקרינה, גם אחידות קרינה מפני שטח מסוים, או סך של עוצמה מדויקת, משתמשים ב"גופים שחורים" תעשייתיים. לגופים הללו משתמשים בצבע שחור מיוחד שנשאר "שחור", כלומר בולע מאוד, בתחום רחב של אורכי גל מעל־סגול ועד תת־אדום. גופים אלו ניתנים לחימום או קירור לטמפרטורה מדויקת (אלפית מעלה צלזיוס ואף פחות) באחידות גבוהה.

גוף שחור שקוע (cavity blackbody) הוא בדרך כלל גוף מחומר מתכתי או קרמי מחומם, בעל שקע בצורת חרוט קעור, המצופה בצבע שחור מתאים. פתח החרוט הוא המשטח שנחשב לגוף השחור, ובדרך כלל מהווה קירוב מצוין עם אמיסיביות מעל 0.99, וקוטר קטן בדרך כלל עד 5 ס"מ. גופים אלו גם מגיעים לטמפרטורות גבוהות של מעל 1000 מעלות צלזיוס.

גוף שחור מישורי עשוי בדרך כלל מפלטת נחושת הניתנת לחימום וקירור, מצופה בצבע שחור מתאים. גופים אלו יכלים להיות גדולים יותר, עד כחצי מטר לגוף סטנדרטי, אך טווח הטמפרטורה נמוך יותר והאמיסיביות (מידת הקירוב לגוף שחור אידיאלי) נמוכה יותר בדרך כלל. גופים אלו משמשים למשל לכיול האחידות של מצלמה תרמית.

ראו גם
------

* קרינת גוף שחור
* Vantablack

קישורים חיצוניים
----------------

ויקישיתוף מדיה וקבצים בנושא **גוף שחור** בוויקישיתוף
* גוף שחור, באתר אנציקלופדיה בריטניקה (באנגלית)

* יישום פלאש המדגים קרינת גוף שחור - ניתן לקבוע טמפרטורה ולצפות באור המתקבל ובגרף הפליטה.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4180346-2

 |
במסגרת הסדרתם של תכנון ובנייה בישראל, **שימוש חורג** הוא שימוש שחורג מהשימוש בקרקע או בבניין והשימוש בו הוא לא למטרה שהוגדרה לו בתוכנית בניין עיר. מי שרשאי לאשר את השימוש החורג היא הוועדה מקומית לתכנון ובנייה.

שימוש חורג מתוכנית בניין עיר
----------------------------

לדוגמה אזור המוגדר בתוכנית בניין עיר כאזור חקלאי ובעל הקרקע מעוניין להקים שם אזור מסחר.

* שימוש חורג מתוכנית בניין עיר יכול להתקיים בשני מצבים:

1. קיימת תוכנית בניין עיר ובעל הנכס מבקש להתיר את שימושו של מבנה שלפי תוכנית בניין עיר לא יכול להתקיים באותו אזור.
2. באזור שבו תוכנית בניין עיר שונתה והמבנה שהיה חוקי הפך להיות בלתי חוקי. הוועדה מקומית לתכנון ובנייה רשאית להמליץ על תקופה שבה עדיין מותר להמשיך ולהשתמש בבניינים או בקרקעות.

שימוש חורג מהיתר
----------------

מבנה שהוא השימוש החורג תואם את הוראות תוכנית בניין עיר לדוגמה דירת מגורים באזור שמוגדר למגורים ובעל הדירה מעוניין לשנות את יעודה של הדירה למשרד.

משך הזמן להתרת שימוש חורג
-------------------------

* היתר לשימוש חורג מתוכנית ניתן לתקופה מוגבלת מראש
* היתר לשימוש חורג מהיתר אינו חייב להיות מוגבל בזמן

קישורים חיצוניים
----------------

* חוק התכנון והבנייה, סעיפים נבחרים בלבד
* תקנות התכנון והבניה- Architecture.org.il
**גארי ברנט** (באנגלית: **Gary Barnett**, נולד ב-1956) הוא איש עסקים ויזם נדל"ן יהודי-אמריקאי, נשיא חברת אקסטל (אנ').

ביוגרפיה
--------

נולד בשם **גרשון סוויאטיצקי**, בלואר איסט סייד במנהטן למשפחת בת שנים עשר ילדים. אביו, הרב חיים סוויאטיצקי, נכדו של הרב שמריהו יוסף קרליץ ואחיינו של החזון איש, היה ר"מ בישיבת תפארת ירושלים. בצעירותו עברה משפחתו למונסי שבניו יורק. הוא למד בישיבה ולאחר מכן סיים תואר ראשון במתמטיקה בקולג' בקווינס והשלים תואר שני בכלכלה באוניברסיטת האנטר.

בנישואיו הראשונים היה נשוי לאוולין מולר, בת היהלומן היהודי-בלגי שלום מולר, בעל חברת היהלומים "מולר ובניו". לאחר נישואיו התגורר במשך כעשר שנים בבלגיה ושימש איש הקשר של החברה בשוק האמריקאי. נמנה עם בני משפחת מולר שתרמו לשיפוץ בית הכנסת של חסידות צאנז בעיר העתיקה בצפת, ושמו העברי מתנוסס על לוח הזיכרון בחזית בית הכנסת.

בתחילת שנות ה-90 נכנסה החברה המשפחתית לעסקי נדל"ן בארצות הברית. ברנט שב להתגורר בארצות הברית. השקעותיו הראשונות עבור החברה המשפחתית היו במערב התיכון, ולאחר מכן עבר לשוק הנדל"ן בניו יורק. בשנת 1994 הקים את חברת הבנייה Extell. באותה שנה רכש את בניין ה"בלנורד" שבאפר-ווסט-סייד במנהטן ב-18 מיליון דולר. בשנים שלאחר מכן הרחיב את עסקי הנדל"ן. באמצע העשור הראשון של המאה ה-21 בנה את בניין ה"אוריון" במנהטן, שהיה בשעתו הבניין השישי בגובהו בניו יורק.

בעשור השני של המאה ה-21 הקים את גורד השחקים One57, בפינת הרחובות 57 והשדרה השביעית במנהטן, בניין הדירות הגבוה ביותר בניו יורק והראשון שחוצה את רף האלף רגל. אחת מדירותיו נמכרה בלמעלה מתשעים מיליון דולר – הדירה היקרה ביותר שנמכרה אי פעם בארצות הברית.

כיום (2013) אחראית חברת Extell ל-11 פרויקטים שונים בתחום הנדל"ן בניו יורק המצויים בשלבי בנייה מתקדמים. אחד מהם הוא מגדל דירות חדש האמור להגיע לגובה של 462 מטר, ובכך יהפוך לבניין השני בגובהו בארצות הברית, אחרי מגדל החירות שהוקם על חורבות מגדלי התאומים. 

במאי 2013 דורג ברנט על ידי מגזין העסקים של האובזרבר במקום הראשון ברשימת מאה האנשים החזקים בתחום הנדל"ן בניו יורק. 

בניגוד בולט לאילי נדל"ן אחרים בניו יורק, ברנט מתנזר מהתקשורת והרגלי העבודה שלו צנועים במיוחד. הוא אינו משתמש במחשב ומכשיר הסלולר שלו הוא מהדור הישן.

חיים אישיים
-----------

אשתו אוולין נפטרה ממחלת הסרטן בגיל 37. מנישואיו הראשונים נולדו לו חמישה ילדים. הוא נישא בשנית לאיילה, ומנישואיו השניים נולדו לו עוד שלשה ילדים (לאיילה אשתו שני ילדים נוספים מנישואיה הראשונים). הוא מתגורר בקווינס שבניו יורק.

קישורים חיצוניים
----------------

* צח יוקד, מיהו איל הנדל"ן שעוקף את דונלד טראמפ?, באתר nrg‏, 6 ביולי 2013
* גארי ברנט בריאיון לערוץ 2 - 29 בנובמבר 2014, סרטון באתר יוטיוב
* מיכאל רוכוורגר, ותודה לחברים באבו דאבי: הכירו את טייקון הנדל"ן שגדל בבית חרדי וגייס 1.7 מיליארד שקל בת"א, באתר TheMarker‏, 14 באפריל 2015
* אורן פרוינד, "אני מושך את הכסף עכשיו מאקסטל. אם יהיה צורך אחזיר", באתר כלכליסט, 7 בספטמבר 2016
* אורן פרוינד, "אקסטל לא צריכה למכור דירות כדי להחזיר את החוב למחזיקים בישראל", באתר כלכליסט, 30 במרץ 2017
* חזי שטרנליכט, "ליהלי שפי ודוד ברוך היו הסיבות שלהם לעזוב. דירקטורית אחת נותרה ואולי היא הבינה את החישובים", באתר כלכליסט, 12 בספטמבר 2018

הערות שוליים
------------

1. ↑  The Sixth Annual Power 100
**סווטלנה ייבגניה פאופנובה** (ברוסית: **Светлана Евгеньевна Феофанова**; נולדה ב-16 ביולי 1980) היא אתלטית רוסייה. היא אלופת עולם (פריז 2003), פעמיים אלופת אירופה, שיאנית עולם וסגנית אלופה אולימפית (אתונה 2004) בקפיצה במוט.

ביוגרפיה
--------

פאופנובה נולדה במוסקבה.

### שיאנית עולם

בתחרות שנערכה בדורטמונד, גרמניה ב-11 בפברואר 2004 קבעה פאופנובה בקפיצה במוט שיא עולם חדש של 4.64 מטר. ב-22 בפברואר אותה שנה בתחרות שנערכה באתונה, יוון היא שיפרה את השיא העולמי והעמידה אותו על 4.85 מטר ובתחרות שנערכה ב-4 ביולי אותה שנה בהרקליון, כרתים היא קבעה שיא עולם חדש של 4.88 מטר. שלושה שבועות לאחר מכן, באולימפיאדת אתונה (2004) היא זכתה במדליית כסף בתוצאה של 4.75 מטר, אחרי ילנה איסינבייבה שקבעה שיא עולם חדש של 4.91 מטר.

באולימפיאדת בייג'ינג (2008) זכתה פאופנובה במדליית ארד בקפיצה במוט. 

פאופנובה שברה שמונה שיאי עולם עד שנת 2005. היא זכתה בשלוש מדליות באליפות העולם באתלטיקה: מדליית כסף ב-2001, מדליית זהב ב-2003 ומדליית ארד ב-2007. באליפות העולם באולמות סיימה ראשונה ב-2003, שנייה ב-2001 וב-2010 ושלישית ב-2004 וב-2006. פאופנובה זכתה פעמיים באליפות אירופה באתלטיקה, ב-2002 וב-2010 ופעמיים באליפות אירופה באולם, ב-2002 וב-2007. 

באליפות העולם באתלטיקה שנערכה בטגו, קוריאה הדרומית בשנת 2011 זכתה פאופנובה במדליית ארד בקפיצה במוט בתוצאה של 4.75 מטר.

קישורים חיצוניים
----------------

ויקישיתוף מדיה וקבצים בנושא **סווטלנה פאופנובה** בוויקישיתוף
* סווטלנה פאופנובה, ברשת החברתית VK
* סווטלנה פאופנובה, באתר הוועד האולימפי הבין-לאומי
* סווטלנה פאופנובה, באתר olympedia.org
* סווטלנה פאופנובה, באתר התאחדות האתלטיקה הבין-לאומית
* סווטלנה פאופנובה, באתר ליגת היהלום
* סווטלנה פאופנובה, באתר Track and Field (נשים)

| אלופות עולם באתלטיקה – קפיצה במוט (נשים) |
| --- |
| 

|  |  |
| --- | --- |
| 1999: סטייסי דרגילה ארצות הבריתארצות הברית • 2001: סטייסי דרגילה ארצות הבריתארצות הברית • 2003: סווטלנה פאופנובה רוסיהרוסיה • 2005: ילנה איסינבייבה רוסיהרוסיה • 2007: ילנה איסינבייבה רוסיהרוסיה • 2009: אנה רוגובסקה פוליןפולין • 2011: פביאנה מורר ברזילברזיל • 2013: ילנה איסינבייבה רוסיהרוסיה • 2015: יאריסלי סילבה קובהקובה • 2017: קטרינה סטפנידי יווןיוון • 2019: אנג'ליקה סידורובה  • 2022: קייטי מון ארצות הבריתארצות הברית |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 136765

 |
**הרולד סולומון** (באנגלית: **Harold Solomon**;‏ נולד ב-17 בספטמבר 1952 בוושינגטון די. סי.) הוא טניסאי עבר ומאמן טניס יהודי-אמריקאי. בשיאו דורג במקום חמישי בעולם (1980) ורביעי בעולם בזוגות גברים (1976) ביחד עם אדי דיבס מארצות הברית (הצמד כונה, "תאומי בייגל" "The Bagel Twins")

קריירה
------

הישג השיא שלו הוא הגעה למשחק הגמר בטורניר גראנד סלאם באליפות צרפת הפתוחה (1976) בטורניר ליחידים שבו הפסיד לאדריאנו פנטה מאיטליה ב-4 מערכות (1–6, 4–6, 6–4, 6–7). במהלך הקריירה שלו כטניסאי הוא זכה ב-22 טורנירים.

במסגרת גביע דייוויס ייצג סולומון את ארצות הברית בגביע דייוויס (1972, 1973, 1974 ו-1978) וזכה בשני גביעים, למרות שלא שיחק בטורנירי הגמר עצמם (1972 נגד רומניה, 3–2 וב-1978 נגד בריטניה, 4–1) לזכותו בגביע דייוויס מאזן של 9 ניצחונות לעומת 4 הפסדים. 

בין השנים 1980 - 1983 הוא שימש כנשיא הסבב העולמי לגברים (ATP) ובהמשך במועצת המנהלים.

סולומון החל לאמן בשנות ה-90. בין יתר שחקניו נימנים ג'ניפר קפריאטי, מרי ג'ו פרננדז, מרק קורייר, מיריאנה לוצ'יץ'-ברוני, מוניקה סלש, אנה קורניקובה, דניאלה הנטוחובה ועוד.

הנצחה
-----

ב-2004 הונצח הרולד סולומון ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

קישורים חיצוניים
----------------

* הרולד סולומון, באתר ה-ATP
* הרולד סולומון, באתר ה-ITF
* הרולד סולומון, באתר גביע דייוויס
כתב יד מתקופת באך (1720–1739), של הסרבנד מהסוויטה הראשונה בקובץ, ברה מינור
**הסוויטות הצרפתיות**, רי"ב 812-817, הן שש סוויטות לכלי מקלדת שכתב יוהאן סבסטיאן באך בין 1722 ל-1725. חלקים משלוש הסוויטות הראשונות (רי"ב 812-814) וגרסאות ראשוניות של הסוויטות הרביעית והחמישית (רי"ב 815-816) הופיעו במחברת של אנה מגדלנה באך מ-1722. הסוויטה הראשונה וחלקים מהשנייה הופיעו גם במחברת מ-1725. התואר "צרפתיות" לא ניתן על ידי באך, אלא אומץ מאוחר יותר בהמשך לתיאור קובצי הסוויטות לכלי מקלדת, כ"סוויטות האנגליות" וכ"הסוויטות הגרמניות" (הפרטיטות). למעט הג'יג בסוויטה הראשונה וחלק מסוגת הריקודים, לסוויטות אין מאפיינים צרפתיים, והן אינן כתובות בסגנון של המלחינים הצרפתיים בני זמנו, אף על פי שלבאך הייתה היכרות גם עם סגנון הלחנה וביצוע זה, הניכר בסוויטות התזמורתיות ובמחברת של אנה מגדלנה.

הסוויטות
--------

### סוויטה מס' 1 ברה מינור, רי"ב 812

1. אלמנד
2. קוראנט
3. סרבנד
4. שני מינואטים
5. ג'יג

### סוויטה מס' 2 בדו מינור, ר"יב 813

1. אלמנד
2. קוראנט
3. סרבנד
4. אריה (אֵר-"Air")
5. מינואט
6. ג'יג

### סוויטה מס' 3 בסי מינור, רי"ב 814

1. אלמנד
2. קוראנט
3. סרבנד
4. אנגלז
5. מינואט
6. טריו
7. ג'יג

### סוויטה מס' 4 במי במול מז'ור, רי"ב 815

1. אלמנד
2. קוראנט
3. סרבנד
4. גבוט
5. אֵר
6. מינואט
7. ג'יג

### סוויטה מס' 5 בסול מז'ור, רי"ב 816

1. אלמנד
2. קוראנט
3. סרבנד
4. גבוט
5. בורה
6. לור
7. ג'יג

### סוויטה מס' 6 במי מז'ור, רי"ב 817

1. אלמנד
2. קוראנט
3. סרבנד
4. גבוט
5. פולונז
6. מינואט
7. בורה
8. ג'יג

לקריאה נוספת
------------

* "French Suites", The Oxford Companion to Music, Oxford Music Online, Oxford University Press.

קישורים חיצוניים
----------------

ויקישיתוף מדיה וקבצים בנושא **סוויטות צרפתיות** בוויקישיתוף
* סוויטות צרפתיות באתר פרויקט ספריית התווים הבינלאומי (באנגלית)

הערות שוליים
------------

1. ↑  Ernst-Günter Heinemann, Preface, J.S. Bach: Notebook for Anna Magdalena Bach, 1983.
2. ↑  מלקולם בויד, **באך**, תרגום: גבי פלג, כתר, 1990, עמ' 100.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007597421305171
* BNE: XX3385298
* BnF: cb13909924s (data)
* GND: 300006403
* LCCN: n81024802
* MusicBrainz work: a7722307-39d3-47f6-8631-fa793dff9519
* NLA: 35488041
* VIAF: 174207011
* WorldCat (עם VIAF): 174207011

 |
**הרולד ספטימוס פאוור** (באנגלית: **Harold Septimus Power**‏; 31 בדצמבר 1877 – 3 בינואר 1951) היה אמן אוסטרלי יליד ניו זילנד, שהיה אמן מלחמה רשמי של אוסטרליה במלחמת העולם הראשונה.

ביוגרפיה
--------

הרולד ספטימוס פאוור נולד ב-31 בדצמבר 1877, בדנידין, ניו זילנד, לפיטר פאוור, כובען יליד אירלנד, ולרעייתו הסקוטית ג'יין. משפחתו נדדה לאוסטרליה עוד כשהיה צעיר. בשנות העשרה המוקדמות שלו הוא עזב את בית המשפחה כדי לחיות חיים כאמן.

ציורים מוקדמים
--------------

לאחר עיסוקים מגוונים עבר פאוור לאדלייד שם החל את לימודי האמנות.  הוא הציג בשנת 1899 עם מועדון האמנות במלבורן וזמן קצר לאחר מכן עבר לאדלייד שם עבד כמאייר וכקריקטוריסט פוליטי עבור "האובזרוור" של אדלייד, ומגזינים נוספים. בשנת 1904 הוזמן על ידי נאמני הגלריה לאמנות של אוסטרליה הדרומית (אנ') לצייר תמונות בעלי חיים. ב-17 בספטמבר, באותה שנה, נישא לרעייתו הראשונה איזבל לורה באטרוורת'.

בין 1905 ל-1907 פאוור למד באקדמיה ז'וליאן בפריז, והתיישב מאוחר יותר בלונדון. הוא הפך לחבר במכון המלכותי לציירי שמן (אנ') ובאגודת ציירי בעלי החיים. במהלך תקופה זו, הציג גם באקדמיה המלכותית לאמנויות.

תערוכת היחיד הראשונה התקיימה באולם הגילדה במלבורן, אוסטרליה ביוני 1913. במהלך תערוכה זו הציג ציורי צבעי שמן וצבעי מים של נופים כפריים ששימשו תפאורות לסצנות סוסים ולצייד.

מלחמת העולם הראשונה
-------------------

לאחר פרוץ המלחמה בקיץ 1914 מינתה ממשלת אוסטרליה אמני מלחמה (אנ') רשמיים לתאר את פעילות הכוח האוסטרלי באזורי המלחמה באירופה. בשנת 1917 הוצמדו הציירים לדיוויזיה הראשונה, מספטמבר עד דצמבר של אותה שנה ואז שוב באוגוסט בשנה שלאחר מכן. 

כאמן המלחמה הרשמי הוא נודע בזכות תיאור בעלי החיים בשדה הקרב ובמיוחד הסוסים. לאחר המלחמה, המשיכו את החוזה איתו במשרד למשך שני העשורים הבאים.

גלריה
-----

* גדוד רוכבי גמליםגדוד רוכבי גמלים
* סוחבים תותחיםסוחבים תותחים
* קרב בצרפת, 1918קרב בצרפת, 1918
* התותחניםהתותחנים

קישורים חיצוניים
----------------

ויקישיתוף מדיה וקבצים בנושא **הרולד ספטימוס פאוור** בוויקישיתוף

הערות שוליים
------------

1. 1 2  Holden, Robert, 'Power, Harold Septimus (1877–1951)', Australian Dictionary of Biography, National Centre of Biography, Australian National University
2. ↑  Reid, John B. (1977). *Australian Artists at War,* Vol. 1, p. 15.
3. ↑  H. Septimus Power biography

|  |  |
| --- | --- |
| בקרת זהויות עריכת הנתון בוויקינתונים | 
* ADB: power-harold-septimus-8089
* AGSA: 3518
* FNZA: 12220
* GND: 138942544
* ISNI: 0000 0001 1688 3432
* NGV: 10113
* NLA: 35960105
* RKD: 64588
* SNAC: w6zt0c5k
* ULAN: 500180913
* VIAF: 93925531
* WorldCat: viaf-93925531

 |
**אִבְּליס** (בערבית: إبليس) הוא דמות השטן המוזכרת בקוראן, בעיקר סביב סיפור בריאתם של אדם וחווה. חלק מהמוסלמים מאמינים שהוא נברא כשד, בעוד אחרים מאמינים שהוא נברא כמלאך. לפי האמונה האסלאמית, אללה הורה לאבליס להשתחוות לאדם, אך מאחר שהוא סירב לעשות זאת, אללה גרש אותו מגן עדן. אבליס מוזכר בקוראן בשמו 11 פעמים.

אטימולוגיה
----------

לדעת מרבית החוקרים הלא-מוסלמים, מקור המילה במילה היוונית **διαβολος**, דיאבולוס, יריבו של האדם בכתבים הנוצריים. במקורות הערביים מוסברת המילה כנגזרת מהפועל إبلس – "אמר נואש" (מרחמי האל), ולכן "איבליס" הוא זה שאין לו דבר לצפות מרחמי האל. הסבר אחר הוא ש"איבליס" הוא זה הגורם לייאוש. אפשר לפרש גם משורש "בלש" במשמעות של חיפוש בארמית, ו"איבליס" הוא מי שמחפש את בן האדם במעשיו הלא-טובים או בעת צרה.

### שמותיו

ישנו חדית' שבו נאמר שהשם המקורי של אבליס היה חארת' (حارث). בין היתר, נקרא אבליס דריס (ضریس), סרחוב (سرحوب), אל-מותכּווין (المتکوّن), ואל-מותכּוויז (المتکوّز).

בריאתו של אבליס
---------------

במסורת המוסלמית יש מחלוקת אם איבליס שייך לגזע המלאכים אם לאו. היו שאמרו שהוא שייך למין של מלאכים שנקראו שדים ונבראו מאש, בעוד ששאר המלאכים נבראו מאור. נאמר שהוא היה אחד משומרי גן העדן. נאמר כי לפני שאיבליס המרה את פי האלוהים, הוא היה מלאך בשם עזאזל ששכן בארץ והיה בעל ידע רב, מה שגרם לו להפוך שחצן. כאשר איבליס סירב להשתחוות לאדם, אלוהים קילל אותו וראה בו אחד מהכופרים.

בין אלה המאמינים כי אבליס נברא כשד היו חסן אל-בסרי, אל-זמח'שרי, פח'ר א-דין א-ראזי וסייד קוטב. בין אלו שהאמינו שהוא נברא כמלאך, היו אבן אל-עבאס, עבדאללה אבן מסעוד, ומוחמד אבן ג'ריר א-טברי.

ראו גם
------

* לוציפר
* אהרימן

קישורים חיצוניים
----------------

ויקישיתוף מדיה וקבצים בנושא **אבליס** בוויקישיתוף
* אבליס, באתר אנציקלופדיה בריטניקה (באנגלית)

הערות שוליים
------------

1. ↑  Richard Gauvain, **Salafi Ritual Purity : In the Presence of God.**, Hoboken: Taylor and Francis, 2012, מסת"ב 978-1-136-44694-8
2. ↑  Welch, Alford T, **Studies in Qur'an and Tafsir**, 2008, עמ' 756
3. ↑  Iblis, Megami Tensei Wiki (באנגלית)
4. ↑  Lucifer, Beyond Binary Wikia (באנגלית)
5. ↑  מילון "לסאן אלערב", בערך ב.ל.ס
6. ↑  Iblis, WikiShia (באנגלית)
7. ↑  אלטברי, ג'אמע אלביאן פי תפסיר אלקראאן, בפרשנות לסורה 2, אלבקרה / 34
8. ↑  Zamakhsharī, **al-Kashshāf**
9. ↑  **Rawḍ al-Jinān**

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: iblis

 |
ה**סוואנים** (בגאורגית: **სვანები**, מילולית: סוואנֶבּי) הם קבוצה אתנוגרפית של הגאורגים שמתגוררים בעיקר במחוז ההיסטורי, סוואנתי שבגאורגיה. הם דוברים בשפה שלהם שנקראת סוואנית. כמו כן מתגוררים סוואנים בקודורי עילית שבאבחזיה, שעד לפני הפלישה הרוסית לגאורגיה הייתה האזור היחיד באבחזיה שהיה בשליטת הממשל בטביליסי.

היסטוריה
--------

איכר סוואני, מסטיה סוף המאה ה-19
הסוואנים הם בדרך כלל מזוהים עם ה"סואנים" (Soanes) הנזכרים בכתבי סטרבון, שמיקם אותם, פחות או יותר, באזור סוואנתי של היום. 

עד שנת 1930, המגרלים והסוואנים במפקד האוכלוסין סווגו לקבוצות נפרדות, אבל נכללו באותה קטגוריה כגאורגים לאחר מכן. 

במאות ה-4 ה-6 התנצרו והשתייכו לכנסייה הגאורגית. למרות זאת, חלק מהפולתאיסטים המבוגרים שנותרו, נשארו עובדי אלילים. גיאורגי הקדוש, הקדוש הפטרון של גאורגיה, הוא הקדוש המכובד ביותר. הסוואנים שימרו הרבה ממסורתם, כולל נקמת דם. משפחותיהם קטנות, והבעלים הם ראשי המשפחה. הסוואנים מכבדים מאוד את הנשים הזקנות במשפחותיהם.

הנסיך מיכאיל סיומונביץ' וורונצוב, הנציב העליון של מלכות המשנה של הקווקז, הניח כי הסוואנים היו בעברם בני דת משה.

שפה
---

שפתם היא דו לשונית, הם משתמשים גם בגאורגית וגם בשפתם שנקראת, סוואנית, שיחד עם הגאורגית, המגרלית והלאזית מרכיבים את השפות הכרתווליות או השפות הדרום קווקזיות. השפה הסוואנית הוחלפה ברובה על ידי גאורגית תיקנית.

תרבות
-----

התרבות הסוואנית שרדה בצורה נפלאה על שיריה וריקודיה. השירה הפולילונית שלה היא המורכבת ביותר בשירה הגאורגית.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סוואנים** |

הערות שוליים
------------

1. ↑  Karl Koch, Die Kaukasischen Lander und Armenien, Leipzig, 1867, עמ' 45,

| דגל גאורגיהדגל גאורגיה גאורגים |
| --- |
| 

|  |
| --- |
| אג'רים • סוואנים • לאזים • מגרלים • גורים • אימרים • קאחים • כארתלים • צ'אנים • אינגילואים |

 |

|  הסכסוך הגאורגי-אבחזי  |
| --- |
| מאורעות עיקריים | הטיהור האתני של גאורגים מאבחזיה • מלחמת אבחזיה • פלישת רוסיה לגאורגיה • מלחמת אבחזיה השנייה • הסכם מוסקבה (1994) • מהומות סוחומי (1989) |
| מוקדי סכסוך | אבחזיה עילית • מחוז גאלי • טקווארצ'לי |
| מעורבים בסכסוך | אבחזיה • גאורגיה • רוסיה • UNOMIG • יחסי רוסיה-גאורגיה • הממשל דה יורה של אבחזיה • כוח שמירת השלום באבחזיה |
| רקע | אבחזיה ססר • אבחזים • גאורגים • מגרלים • סוואנים • ממלכת אבחזיה • נסיכות אבחזיה • אבחזיה אסס"ר • מלחמת האזרחים הגאורגית |
| גאורגים בסכסוך | ז'יולי שרטאווה • סומבט סאקיאן • גורם גביסקיריה • ראול אשבה |
| אבחזים בסכסוך | סרגיי בגאפש • ולדיסלב ארדזינבה |
| ראו גם: היסטוריה של אבחזיה • היסטוריה של גאורגיה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551019305171
* BnF: cb13547460x (data)
* LCCN: sh85130936
* SUDOC: 050799169

 |
**תמרה סנטוס טראובמן** (נולדה ב-1974) היא עיתונאית ומעצבת תכשיטים. הייתה הכתבת לענייני השכלה גבוהה של עיתון "הארץ", כלת פרס פראט לתקשורת לנושאי סביבה מטעם מרכז השל בשנת 2006.

ביוגרפיה
--------

תמרה טראובמן נולדה בסנטיאגו בירת צ'ילה, בעקבות עליית הדיקטטורה הצבאית בצ'ילה, ומשטר הטרור שהנהיג אוגוסטו פינושה עלתה עם אמה לישראל.

גדלה בקיבוץ מגידו בעמק יזרעאל, מתגוררת בתל אביב מאז היותה בת 16. עסקה בפעילות אקטיביסטית פוליטית. למדה מדעי החיים באוניברסיטה העברית ואחרי כן לימודי נשים ומגדר בתוכנית על שם ויקי שירן במכללת בית ברל. בראשית דרכה העיתונאית כתבה במקומון "מלאבס" של רשת שוקן וב"דבר ראשון".

טראובמן כתבה בעיתון "הארץ" משנת 1998 עד לשנת 2009. בתחילה כתבה בנושאי בריאות ומדע ומאז שנת 2004 היא הכתבת לענייני השכלה גבוהה של העיתון. במסגרת זאת כתבה הרבה על אי-שוויון ואפליית נשים, מזרחים וערבים במערכת ההשכלה הגבוהה. אחדות מכתבותיה התפרסמו בעיתון הגארדיאן וב-Center for Public Integrity.

ערכה סדרת תחקירים שחשפו את תנאי הגידול של בעלי החיים במשקים החקלאים והסבל הכרוך בתעשיית הבשר. בסדרת תחקירים בולטת נוספת, ביחד עם יולי חרומצ'נקו היא בחנה את מאחורי הקלעים של תעשיית המזון שאנו אוכלים, ממה הוא עשוי והפער העצום בין השיווק והדימויים שיוצרת התעשייה לבין האופן שבו מכינים את המזון בפועל ומה מכניסים אליו. במסגרת זאת הצביעו על חיבורים כלכליים, תעשייתיים ופוליטיים לתעשיית המזון ושילובה בגלובליזציה. סדרה זו זיכתה אותן בפרס פראט לשנת 2006.

לאחר פרישתה מעיתון הארץ החלה לעסוק בעיצוב תכשיטים.

בשנת 2017, הגישו יחד עם אמה לילי טראובמן ודניאל סילברמן עתירת חופש מידע לגילוי קשריה של מדינת ישראל עם משטר פינושה. בעקבות העתירה נחשף הסחר בנשק של ישראל עם משטר פינושה בצ'ילה.

קישורים חיצוניים
----------------

* אתר האינטרנט הרשמי של תמרה טראובמן
* מאמרי תמרה טראובמן, באתר "הארץ"

**תחקירים על תעשיית המזון**

* תמרה טראובמן, הקרדיולוגים תמכו במרגרינה "מזולה" תמורת כסף, באתר הארץ, 21 בדצמבר 2006
* תמרה טראובמן,צילום: רוני כנעני, אקטימל שמקטימל, באתר הארץ, 30 באפריל 2008

**"חוות החיות", סדרת התחקירים על תנאי הגידול של בעלי החיים המשמשים את תעשיית הבשר**
**השכלה גבוהה**

* תמרה טראובמן, פרופ' מזרחיות? בעיה מוכחשת, באתר הארץ, 8 ביוני 2006
* תמרה טראובמן, שוויון מגדרי? לא בבית ספרנו, באתר הארץ, 15 באוקטובר 2007
* תמרה טראובמן, לימודי ישראל בחו"ל:המרצים ישראלים, התורמים - יהודים, באתר הארץ, 24 במאי 2006
* תמרה טראובמן, האם מעורבות המגזר העסקי פוגעת בעצמאות האקדמיה?, באתר TheMarker‏, 14 באוקטובר 2007

**מדע**

* תמרה טראובמן, כדי לשמור על טוהר הגזע שלנו, יהודים מנוונים חייבים להימנע מללדת ילדים, באתר הארץ, 10 ביוני 2004

**על כלכלת צ'ילה**

* תמרה טראובמן, סנטיאגו, צ'ילה, המודל הצ'יליאני קרס, באתר כלכליסט, 11 במרץ 2010

הערות שוליים
------------

1. ↑  אתר למנויים בלבד איילת שני, לילי טראובמן: לא אשקוט עד שאגרום לישראל להודות בקשרים עם משטר פינושה, באתר הארץ, 29 באוקטובר 2015
2. ↑  פראט, פרס, באתר העין השביעית
3. ↑  מיטל שרעבי, ‏הסטייל, התמיכה בעסקים מקומיים והאיכות – שווה לרכוש אופנה ישראלית, באתר מעריב אונליין, 7 בנובמבר 2020
4. ↑  איתי מק, הסירחון של בית אלפא בשירות משטרים רודניים, באתר "שיחה מקומית", 31 באוקטובר 2017
5. ↑  ג'ון בראון, לראשונה: מסמכים ישראלים חושפים את הסחר בנשק של ישראל עם משטר פינושה בצ'ילה, באתר הארץ, 22 ביוני 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284469405171

 |
**פיטסבורג פיירטס** (באנגלית: **Pittsburgh Pirates**) היא קבוצת בייסבול אמריקאית מליגת ה-MLB, שבסיסה בעיר פיטסבורג, פנסילבניה. הקבוצה משחקת בבית המרכזי של הנשיונל ליג.

היסטוריה
--------

הקבוצה הוקמה ב-1882 והייתה אחת ממייסדות ההתאחדות האמריקאית, ליגת בייסבול שפעלה בארצות הברית עד 1891. ב-1891 הצטרפה הקבוצה לנשיונל ליג, תחת הכינוי אותו נושאת עד היום, הפיירטס (הפיראטים). בין השנים 1901 ל-1903 שלטה הקבוצה בליגה, וב-1903 השתתפה בוורלד סיריס הראשון בעידן המודרני של הבייסבול, סדרה בה הפסידה 3–5 לבוסטון אמריקנס.
ב-1909 זכתה לראשונה בתולדותיה בוורלד סיריס לאחר ניצחון על דטרויט טייגרס 3-4. בשנות ה-20 העפילה פעמיים נוספות לגמר: ב-1925 בו זכתה באליפות לאחר ניצחון על וושינגטון נשיונלס וב-1927 בו הביסה אותה אלופת האמריקן ליג הניו יורק יאנקיז 4-0. מאז העפילה הקבוצה שלוש פעמים נוספות לוורלד סיריס, ב-1960, 1971 ו-1979 ובכולן זכתה באליפות.

בתחילת שנות ה-90 הגיעו הפיירטס שלוש פעמים רצופות לגמר הנשיונל ליג, אך נכשלו בניסיונות להעפיל לוורלד סיריס. לאחר הכישלון בעונת 1992, החל תהליך של בנייה מחדש בקבוצה, ויתור על שחקנים-כוכבים בעלי שכר גבוה, לטובת שחקנים צעירים, מהלך זה נחל כישלון מבחינה תחרותית, שכן מאז לא הצליחה הקבוצה להשיג ולו עונה אחת בעלת מאזן ניצחונות חיובי. אחת הסיבות לכך היא התמודדות הקבוצה בליגה בה אין תקרת שכר, כשהיא סובלת מהיותה ממוקמת בשוק קטן יחסית. על פי דירוג מגזין פורבס שווי הקבוצה הוא בין הנמוכים ביותר ב-MLB, פחות מ-300 מיליון דולר נכון לשנת 2007

אצטדיון
-------

מאז שנת 2001 משחקים הפיירטס באצטדיון PNC פארק שבנייתו החלה שנתיים קודם לכן. מימון האצטדיון היה ברובו מכספי משלמי המיסים של העיר פיטסבורג, ועלותו הסתכמה בכ-216 מיליון דולר, בפיירטס התחייבו כלפי העיר להישאר בה עד לפחות שנת 2031. האצטדיון נבנה במודל אצטדיוני הבייסבול הקלאסיים, כגון פנוויי פארק בבוסטון וריגלי פילד בשיקגו. הוא מכיל 38,496 מקומות, ונחשב לאחד ממגרשי הבייסבול הטובים ביותר בארצות הברית.

קישורים חיצוניים
----------------

ויקישיתוף מדיה וקבצים בנושא **פיטסבורג פיירטס** בוויקישיתוף
* 

* אתר האינטרנט הרשמי של פיטסבורג פיירטס
* פיטסבורג פיירטס, ברשת החברתית פייסבוק

* פיטסבורג פיירטס, ברשת החברתית טוויטר

* פיטסבורג פיירטס, ברשת החברתית אינסטגרם

* פיטסבורג פיירטס, באתר פינטרסט
* פיטסבורג פיירטס, באתר אנציקלופדיה בריטניקה (באנגלית)

הערות שוליים
------------

1. ↑  סקירה על הקבוצה באתר מגזין פורבס

| קבוצות ליגת ה-MLB |
| --- |
| הליגה הלאומית | הליגה האמריקאית |
| **הבית המזרחי** | **הבית המרכזי** | **הבית המערבי** | **הבית המזרחי** | **הבית המרכזי** | **הבית המערבי** |
| אטלנטה ברייבס | שיקגו קאבס | אריזונה דיאמונדבקס | בוסטון רד סוקס | שיקגו וייט סוקס | אוקלנד אתלטיקס |
| מיאמי מארלינס | סינסינטי רדס | קולורדו רוקיס | ניו יורק יאנקיז | קליבלנד אינדיאנס | סיאטל מארינרס |
| ניו יורק מטס | מילווקי ברוארס | לוס אנג'לס דודג'רס | טמפה ביי רייס | דטרויט טייגרס | טקסס ריינג'רס |
| פילדלפיה פיליז | פיטסבורג פיירטס | סן דייגו פאדרס | טורונטו בלו ג'ייז | קנזס סיטי רויאלס | לוס אנג'לס איינג'לס |
| וושינגטון נשיונאלס | סנט לואיס קרדינלס | סן פרנסיסקו ג'איינטס | בולטימור אוריולס | מינסוטה טווינס | יוסטון אסטרוס
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007597241705171
* LCCN: n80102229
* VIAF: 152443732
* WorldCat: lccn-n80102229

 |
רחוב גרייט פולטני בבאת', בכיוון מערב לגשר פולטני. הסגנון האדריכלי ואבן באת' שימשו בבניינים רבים בעיר.
מכרה פירס המהווה חלק ממכרות קומב דאון ובאת'המפטון דאון
**אבן באת'** (באנגלית: **Bath Stone**) היא אבן גיר אואוליטית המורכבת משברים גרגיריים של סידן פחמתי. האבן נחצבה לראשונה במכרות קומב דאון ובאת'האמפטון דאון שבסאמרסט, אנגליה. כתוצאה מבניית תעלת בוקס נחצבה האבן גם במקומות אחדים בווילטשייר. החציבה התת-קרקעית של האבן נמשכת באזור קורשאם, אך בקנה מידה קטן יותר בהשוואה לעבר.

במהלך תור היורה היה האזור שבו נמצאת כיום באת' מתחת לים רדוד. משקעים ימיים הצטברו בשכבות וגרגירים החלו להתכסות בסיד כשהתגלגלו על קרקעית הים ויצרו סדרה באת'וניאנית של סלעים. כשמתבוננים במיקרוסקופ הגרגרים האלה, או אואוליטים, נראים כסלעי משקע הנוצרים מאואואידים (Ooid), שהם גרגרים כדוריים המורכבים משכבות קונצנטריות. השם נגזר מהמילה òoion ביוונית עתיקה, שמשמעותה ביצה. אואוליטים מורכבים מאואואידים בקוטר רבע עד 2 ננומטרים, וסלעים המורכבים מאואואידים הגדולים מ-2 מילימטרים נקראים פיסוליטים (pisolites). הפיסוליטים מכילים שברים זעירים של קונכיות או סלעים ולעיתים גם שרידי שלדים של בעלי חיים ימיים. צבע הדבש החמים שלה הקנה לעיר באת', שהוכרזה כאתר מורשת עולמית, את המראה הייחודי שלה. אחת מתכונותיה העיקריות של אבן באת' היא היותה "אבן חופשית", כלומר אבן שניתן לנסרה בכל כיוון, וזאת בניגוד לסלעים אחרים כגון לווחה, המתפצלים במישורי חולשה הנובעים מהתפתחות המארג המישורי של הסלע כתוצאה מעיוות.

אבן באת' שימשה באופן נרחב כחומר בנייה ברחבי דרום אנגליה עבור כנסיות, בתי מגורים ובנייני ציבור כגון תחנות רכבת. חלק מהמחצבות שמהן נחצבה האבן עדיין פעילות. ראלף אלן קידם את השימוש באבן בתחילת המאה ה-18, כולל באחוזה שלו בפארק פריור, אם כי היא הייתה בשימוש גם לפני תקופתו. בית החולים המלכותי הלאומי למחלות ראומטיות, שהוקם ב-1738 ותוכנן על ידי ג'ון ווד האב, נבנה מאבן באת' שנתרמה על ידי אלן, והוכרז כבניין רשום מדרגה II. על הבניין יש גמלון מאבן באת' המתאר את אלגוריית השומרוני הטוב. בנוסף, כנסיית סנט סטיבנס, השוכנת בגבעת לנסדאון, נבנתה מאבן גיר שמקורה במכרה לימפלי סטוק, הנמצא בעמק לימפלי סטוק. באבן נעשה שימוש רב גם מחוץ לבאת'. תחנת השאיבה קלברטון, השוכנת בכפריר קלברטון, נבנתה מאבן באת' בערך ב-1810, ומטרתה הייתה לשאוב מים מנהר אייבון, ולהעבירם לתעלת קנט ואייבון באמצעות כוח המופק מזרימת הנהר. האבן שימשה גם לבניית אמת המים דנדאס, שאורכה 137.2 מטרים ויש בה שלוש קשתות הבנויות מאבן באת', עם פילסטרים דוריים ומעקה בכל קצה. מבנים נוספים הבנויים כולם או רובם מאבן באת' הם קתדרלת בריסטול, אחוזת בית לנקסטר הג'ורג'יאנית שנבנתה ב-1825 עבור הדוכס מיורק ומאולבני, בית אפסלי שהיה בית עירוני בו התגורר הדוכס הראשון מוולינגטון, האחוזה גטקום פארק ואחוזת טינטספילד.

קישורים חיצוניים
----------------

ויקישיתוף מדיה וקבצים בנושא **אבן באת'** בוויקישיתוף
* מכרות קומב דאון באתר Oxford Archeology‏
* פרויקט לייצוב הקרקע במכרות האבן קומב דאון באתר מועצת באת' וצפון מזרח סאמרסט
**951**, או "**קבוצת 951**" היא צמד אינדי ישראלי שאותו מרכיבים אפרת מלר וטיראן מדלסי. השניים, זוג נשוי, עמדו בראש קבוצת מעצבים, אמנים וכותבים שמאז היווסדה עסקה במגוון מיזמים אורבניים שבהם לקחו חלק מוזיקאים ואנשים מתחומים שונים.

הלהקה הוקמה ב-1999 והוציאה מאז ארבעה אלבומים. הסגנונות המאפיינים אותה מקיפים קשת של סוגות מתרבות השוליים והאוונגרד העירוני בישראל, ומשלבים רוק אלטרנטיבי, אלקטרו, דאנס ופאנק, לצד יצירה חוץ-מוזיקלית שבמרכזה עומדת העשייה העצמאית ולעיתים המחתרתית.

מדלסי ומלר כותבים יחד את המילים והלחנים לשירים, ונוהגים להזמין מוזיקאים שונים לנגן ולהקליט עימם; כל אלבומיהם משולבים במולטימדיה, ואחד העקרונות המנחים את שיווק תקליטיהם הוא שהם אינם נעזרים בחברות הפצה ולייבלים, אלא מוכרים את התקליטורים שלהם בעצמם, בין היתר לעוברים ושבים ברחובות תל אביב. בשל סיבה זו מרבית ערוצי התקשורת הממסדיים התעלמו מהם לאורך מרבית דרכם.

התקליט הראשון יצא בפורמט של מיני-אלבום ללא-שם שכלל 5 שירים, ב-1999. ב-2003 יצאה מהדורה מחודשת שלו ושנה אחר כך הופיע התקליט השני, "951 האוסף", ושיריו זכו להשמעות בערוץ 24 הודות להפקה הוויזואלית המעניינת. ב-2006 חל המפנה, כשערוץ MTV החל לשדר את הקליפ של השיר "Missing". באותה שנה ההרכב הוציא את אלבומו השלישי, "פלסטיקו".

"פלסטיקו" הכיל שירים באנגלית, בעברית, בצרפתית ואחד בערבית שלבשו צליל של שנות השמונים ונעו בין מספר סגנונות, ונחשב כאלבום הבשל והמגובש ביותר של הלהקה. ההפקה העצמית של שלושת התקליטים, באולפנים לא קבועים, סגנון הפרסום ומיעוט ההופעות, עמדו מול העובדה שהחבורה צירפה אליה ונעזרה לכל אורך דרכה בשמות כיובל ליבליך (תערובת אסקוט, גן חיות), יובל מנדלסון, יואב קוטנר, עומר ברנע, ישראל אהרוני, פיטר רוט, סיוון "פטיט" מלר, רם אוריון, אייל שוורץ, יוסי למפל, מיכה קרול, שולץ הביוני וחברים ויוצרים מוכרים אחרים. טווח פעילותם ברחוב – שקדמה באופן ניכר להתמקדות במוזיקה – כלל וידאו ארט, הפקות גרפיות מגוונות (מדלסי הוא גרפיקאי), הפצת עיתון עצמאי, בימוי, ופעולות ליליות כצביעת מכסי הביוב בחיפה, עיר מוצאם, בוורוד, וציור מספריים ענקיים על קו ההפרדה בכביש שמול הכנסת.

הצמד מכר עד 2008 כ-15 אלף עותקים של אלבומיהם, והם הופיעו במספר מועדוני רוק בתל אביב ובחיפה.

הזוג חזר בתשובה בשנת 2013 וחי בקהילה חסידית בחיפה, ולהם 7 ילדים.

דיסקוגרפיה
----------

עטיפת "פלסטיקו"
* 951 (1999)
* 951 האוסף (2004)
* פלסטיקו (2006)
* בטונאז' (2010)

קישורים חיצוניים
----------------

* הטרור הפואטי של אפרת וטיראן באתר nrg

הערות שוליים
------------

1. ↑  אביב אברמוביץ', פלסטיקו פנטסטיקו.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315535512
* WorldCat: viaf-315535512

 |
**תנועת יחד** - תנועת ילדים הפועלת בעיר בית שמש במספר שכונות ומטרתה לקדם שינוי חברתי בעיר. התנועה הוקמה ב-2007, ביוזמה של חברי גרעין 'יחד' הפועלים בעיר והגרים בשכונת ה-8 קומות בבית שמש. התנועה הקומה מתוך צורך להוות מענה לילדי השכונה, אשר מרבית ילדים למשפחות עולים.

בראשית דרכה מנתה התנועה כעשרה אנשי צוות, 'אחים גדולים' אשר היו מגיעים לשכונה בשבת ומעבירים פעילות לכל ילד שרצה להשתתף. עם צמיחת התנועה התרחבה הפעילות גם לפעילות אמצע שבוע וכן אירועים סביב מעגל השנה שכללו: טיולים לקראת חגים, נשף פורים, ניקיון שכונתי לקראת פסח ועוד.

חזון התנועה
-----------

בעת הקמת התנועה עמדו לנגד עיני המייסדים שתי מטרות:

1. פתרון לשעות הפנאי של ילדי השכונה, אשר לרוב היו נשארים שעות רבות ללא השגחת הוריהם
2. קידום מנהיגות של ילדי השכונה במטרה ליצור מודלים לחיקוי מתוך השכונה.

הפעילות של התנועה מתמקדת בעיקר במטרה הראשונה אשר זו השוגה על ידי נוכחות המדריכים-'אחים גדולים' בשכונה. לאחר כשנתיים החלה התנועה להתמקד בקידום מנהיגות של ילדי השכונה, באמצעות קיום סמינריונים למנהיגות לילדי השכונה, על ידי פרויקטים של מחויבות אישית ושבותנים משותפים עם תנועות נוער אחרות.

כיום התנועה פועלת בשני מוקדים עיקרים בעיר ומונה כ-80 חניכים וכ- 20 אנשי צוות.

פרויקט מנהיגות
--------------

אחד מהתחומים בהם בחרה התנועה להתמקד הייתה מנהיגות בקרב יוצאי העדה האתיופית יוצאי השכונה. כחלק מהנהגת הפעילות היה דגש על החיבור בין ילדי השכונה שנולדו בארץ לבין הוריהם שעלו את המסע מאתיופיה ולעיתים בשל קשיי הקליטה בני השכונה לא היו מודעים למורשם ועברם התרבותי. במהלך התוכנית נחשפו משתתפי התוכנית להיסטוריה של הביתא ישראל, ומבצעי העלייה של העדה.

קישורים חיצוניים
----------------

* גרעין יחד
* יעל רון, על תנועת הנוער יחד, שמעתם?, באתר ערוץ 7, 27 בפברואר 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007363731205171
* VIAF: 75151963604900310145
* WorldCat (עם VIAF): 75151963604900310145

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"תנועת יחד"**.
פירוש נוסף ערך זה עוסק באי אגדי. אם התכוונתם למשמעות אחרת, ראו אבלון (פירושונים).
"השינה האחרונה של ארתור באבלון", ציור של אדווארד בורנה-ג'ונס (אנ'), 1898.
**אבלון** (באנגלית: **Avalon**; מקלטית: **Abal**, תפוח) הוא אי אגדי הממוקם באיים הבריטיים. על פי הפולקלור הבריטי, ביקר ישו באי, יחד עם יוסף הרמתי ובמקום זה נבנתה הכנסייה הראשונה בבריטניה. כיום ממקמים את אבלון עם גבעת גלסטונברי טור, סמוך לעיירה גלסטונברי.

אגדות ארתוריות
--------------

במסגרת האגדות הארתוריות אבלון הוא האי של גבירת האגם והמקום בו נקבר המלך ארתור, שהובא לאי בסירה על ידי אחותו למחצה מורגן לה פיי. על פי חלק מהאגדות ארתור אינו קבור באי אלא ישן בו עד שיזדקקו לו שנית.

מקורות האגדה
------------

חלק מחוקרי האגדות הארתוריות סבורים כמי מדובר באימוץ אנגלי של אגדות קדומות יותר. על פי סברה זו המילה "אבלון" מקורה במילה הקלטית הקדומה "אנווין" (Annwyn) - שמה של ארץ הפיות או "העולם התחתון". ג'פרי ממונמות' פירש את שם האי כ"אי התפוחים" - על פי המילה הקלטית לתפוח, או המילה הוולשית לתפוח ("אפל" - Afal).

מיקומה של אבלון
---------------

החל מתחילת המאה ה-11 מזוהה מקום קבורתו של ארתור עם גבעת גלסטונברי טור, שהיה באותה עת אזור מוקף ביצות, והגבעה עצמה הייתה מעין אי באזור הביצות. לדברי גיראלדוס מקמבריי, בתקופת מלכותו של הנרי השני נעשה במקום חיפוש ביוזמת הנזיר הנר דה בלוייס אחר ארונו של ארתור. בעומק של חמישה מטרים התגלה (על פי המסופר) ארון עץ ועליו כתוב: *Hic jacet sepultus inclitus rex Arthurus in insula Avalonia* ("כאן קבור המלך ארתור באי אבלון"). הארון ושרידיו של ארתור נקברו מחדש בטקס במנזר גלסטונברי בנוכחות המלך אדוארד הראשון והפכו לאתר עלייה לרגל עד הרפורמציה בתקופת הנרי השמיני.

תיאור ההתרחשות לעיל נחשב כמעשיה שאין לה בסיס במציאות, הן בשל נוסח הכתובת המתאים למאה ה-10 ולא למאה ה-6, והן בשל העדר מסמכים נוספים המתארים את האירוע.

קישורים חיצוניים
----------------

ויקישיתוף מדיה וקבצים בנושא **אבלון** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551618705171
* LCCN: sh97008445

 |
**ודראן ווקושיץ'** (קרואטית: Vedran Vukušić; נולד ב-18 בדצמבר 1982 בספליט) הוא כדורסלן עבר קרואטי בגובה 2.03 מטר ששיחק בעמדת הפורוורד.

קריירת מכללות
-------------

ודראן ווקושיץ', שגדל אל תוך מלחמת יוגוסלביה, גויס לאוניברסיטת נורת'ווסטרן ב-2001 בהמלצת חברו הכדורסלן, דאבור דובאנצ'יץ', במטרה לשחק בעבורה במסגרת כדורסל המכללות של ארצות הברית, המקצוע אותו בחר ללמוד לתואר היה תקשורת.

ווקושיץ' החל לשחק במדי הקבוצה ב-2001 עד 2006 אך בפועל שיחק בה רק 4 שנים מתוך החמש שבהן למד במוסד כי את עונתו השנייה (2001/2002) החמיץ עקב פציעה לא קלה בכתף ימין. לאחר שחזר, בעונתו השנייה ושנתו השלישית בתואר (2002/2003), כבר העמיד ממוצע גבוה כמעט פי שלושה והפך לשחקן הבולט של הוויילדקטס שבקושי יורד מהמגרש.

בעונתו הרביעית והאחרונה (2005/2006) סיים כמלך הסלים של קונפרנס הביג-10 עם 19 נק' למשחק והוסיף 3.7 רב', הוא דייק ב 78.6% מהקו, 36% משלוש ו-49% מהשדה, מספרים שהעניקו לו בחירה לחמישייה השנייה של הקונפרנס. ווקושיץ' סיים כקלע הרביעי בתולדות האוניברסיטה וכמלך השלשות של האוניברסיטה עם 212 קליעות מעבר לקשת השלוש בתקופה שלו.

הוא סיים את התואר ואת קריירת המכללות שלו בגיל 24, דבר שפסל אותו מלהעמיד את עצמו לבחירה בדראפט ה-NBA 2006, שהגיל המקסימלי אליו נקבע ל-22.

קריירה מקצוענית
---------------

ב-21 בספטמבר 2006 (לאחר מלחמת לבנון השנייה) חתם ווקושיץ' על חוזה לעונה אחת (עונת 2006/2007) בעירוני נהריה הישראלית של אריאל בית-הלחמי, בה פתח את הקריירה המקצוענית שלו. במדיה שיחק גם כבוסמן במסגרת היורוקאפ בשלב הבתים אליו העפילו מסיבובי המוקדמות. הוא ונהריה הודחו ברבע הגמר של גביע המדינה בכדורסל, וסיימו את העונה במקום החמישי ולכן לא עלו לפיינל פור להתמודד על צלחת האליפות.

לאחר עונה טובה בישראל הוחתם ווקושיץ' על ידי קבוצת היורוליג הקרואטית ציבונה זאגרב באוגוסט 2007, הוא שיחק במדיה עד יוני 2010. בשנותיו בקבוצה זכה פעמיים באליפות הליגה הקרואטית (2009 ו-2010) וזכה עמה פעמיים גם בגביע הקרואטי בכדורסל (2008 ו-2010) והגיע עמה פעמיים למעמד של גמר הליגה האדריאטית ב-2009 וב-2010.

באוגוסט 2010 חתם במדי צדביטה זאגרב מהליגה הקרואטית ומהיורוליג אף היא, בה שיחק עד יוני 2012. בעונת 2011/12 זכה עם הקבוצה בגביע הקרואטי בכדורסל הראשון בתולדותיה, לאחר ניצחון בגמר מול קבוצת ק.ק. זאגרב. בנוסף באותה העונה הגיעה הקבוצה עד לגמר הליגה האדריאטית והפסידה לקבוצת מכבי תל אביב 87-77. ובסיום אותה העונה הפסידו ווקושיץ' וקבוצתו בגמר הפלייאוף לציבונה זאגרב 3-1.

לאחר מכן חתם על חוזה לעונת 2012/2013 במדי ק.ק ספליט, איתה הגיע לחצי גמר גביע קרואטיה בכדורסל, ובסיומה הודיע על פרישה מכדורסל מקצועני.

החל מנובמבר 2014 הוא הבעלים של חברת תקשורת ויחצנות בנושאי ספורט ברחבי אירופה שפתח.

קישורים חיצוניים
----------------

ויקישיתוף מדיה וקבצים בנושא **ודראן ווקושיץ'** בוויקישיתוף

* פרופיל, באתר Sports-Reference
* פרופיל, באתר eurobasket

הערות שוליים
------------

1. ↑  ספסל- הבית של הכדורסל הישראלי - אינפורמציה, סטטיסטיקה וחדשות יומיות על כל השחקנים, הקבוצות והליגות, באתר www.safsal.co.il
2. ↑  ספסל- הבית של הכדורסל הישראלי - אינפורמציה, סטטיסטיקה וחדשות יומיות על כל השחקנים, הקבוצות והליגות, באתר www.safsal.co.il
3. ↑  ספסל- הבית של הכדורסל הישראלי - אינפורמציה, סטטיסטיקה וחדשות יומיות על כל השחקנים, הקבוצות והליגות, באתר www.safsal.co.il
4. ↑  ודראן ווקושיץ', פרופיל הלינקדאין של ודראן ווקושיץ'